ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιουλίου 1990 για την έγκριση του προγράμματος της Γαλλίας όσον αφορά την ενίσχυση στο εισόδημα των γεωργικών εκμεταλλεύσεων ( Το κείμενο στην γαλλική γλώσσα είναι το μόνο αυθεντικό ) ( 90/606/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για καθεστώς μεταβατικών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3,

τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος των μεταβατικών ενισχύσεων στο γεωργικό εισόδημα ( 2 ), όπως τροποποιήθηκε από τον κανονισμό ( ΕΟΚ ) αριθ . 1279/90 (3 ), και ιδίως το άρθρο 10 παράγραφος 3,

Εκτιμώντας :

ότι στις 12 Ιουνίου 1990, η Γαλλία ανακοίνωσε στην Επιτροπή την πρόθεσή της να εισάγει πρόγραμμα ενισχύσεων στο γεωργικό εισόδημα εκμεταλλεύσεων - ότι οι γαλλικές αρχές ανακοίνωσαν στην Επιτροπή συμπληρωματικές πληροφορίες σχετικά με το πρόγραμμα αυτό στις 20 και 27 Ιουνίου 1990 -

ότι στις 18 Ιουλίου 1990, έγινε διαβούλευση με την επιτροπή διαχειρίσεως των ενισχύσεων στο γεωργικό εισόδημα επί των μέτρων που προβλέπονται από την παρούσα απόφαση -

ότι στις 18 Ιουλίου 1990, έγινε διαβούλευση της επιτροπής του ΕΓΤΠΕ των ανωτάτων ποσών που θα καταλογισθούν ετησίως στον κοινοτικό προϋπολογισμό μετά την έγκριση του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Εγκρίνεται το πρόγραμμα ενισχύσεων στο γεωργικό εισόδημα που οι γαλλικές αρχές ανακοίνωσαν στις 12 Ιουνίου 1990 .

Άρθρο 2

Τα ανώτατα ποσά που μπορούν να καταλογισθούν ετησίως στον κοινοτικό προϋπολογισμό βάσει της παρούσας απόφασης καθορίζονται ως εξής :

( σε εκατομμύρια Ecu )

Έτος

Ανώτατο ποσό 1991

5,4 1992

8,5 1993

16,8 1994

13,9 1995

11,1 1996

6,9 1997

3,9

Άρθρο 3

Η παρούσα απόφαση απευθύνεται στη Γαλλία .

Βρυξέλλες, 31 Ιουλίου 1990 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 84 της 29 . 3. 1989, σ . 8 .

( 2 ) ΕΕ αριθ . L 371 της 20 . 12 . 1989, σ . 17 .

(3 ) ΕΕ αριθ . L 126 της 16 . 5 . 1990, σ . 20 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Νοεμβρίου 1990

για τον καθορισμό του σήματος με το οποίο αναγνωρίζονται τα ιπποειδή που έχουν εμβολιαστεί κατά της πανώλης των ίππων

(90/553/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 5 παράγραφος 2 στοιχείο δ),

Εκτιμώντας:

ότι τα ιπποειδή που έχουν εμβολιαστεί κατά της πανώλης των ίππων και που βρίσκονται μέσα στη ζώνη προστασίας, κατά την έννοια του άρθρου 5 παράγραφος 2 στοιχείο β) πρώτη περίπτωση της οδηγίας 90/426/ΕΟΚ, πρέπει να αναγνωρίζονται με σαφές και μόνιμο σήμα που θα επιτρέπει τον προσδιορισμό της ταυτότητας αυτών των ιπποειδών·

ότι, κατά γενικό κανόνα, η πλέον κατάλληλη μέθοδος είναι η επισήμανση των ιπποειδών με πυρακτωμένο σίδερο ή με ψυχρή σήμανση· ότι, ωστόσο, για τα άλογα που έχουν καταχωρηθεί και αναγνωριστεί με έγγραφο αναγνώρισης (διαβατήριο) που προβλέπεται από την οδηγία 90/427/ΕΟΚ του Συμβουλίου της 26ης Ιουνίου 1990 σχετικά με τους όρους του ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών (2), μία δερματόστιξη στο χείλος μπορεί να θεωρηθεί ως επαρκής·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η σήμανση που προβλέπεται στο άρθρο 5 παράγραφος 2 στοιχείο δ) της οδηγίας 90/426/ΕΟΚ, πρέπει να γίνεται στο δέρμα με πυρακτωμένο σίδερο ή με ψυχρή σήμανση και πρέπει να αποτελείται από ένα γράμμα ή έναν αριθμό του οποίου οι εξωτερικές διαστάσεις να έχουν τουλάχιστον 50 mm ύψος και 50 mm μήκος.

Ωστόσο, για τα άλογα που έχουν καταχωρηθεί και αναγνωριστεί με έγγραφο αναγνώρισης (διαβατήριο) που προβλέπεται από την οδηγία 90/427/ΕΟΚ, μπορούν να σημαίνονται με δερματόστιξη στο χείλος.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Νοεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 42.

(2) ΕΕ αριθ. L 224 της 18. 8. 1990, σ. 55.

ΠΑΡΑΡΤΗΜΑ

1.2 // U: // Tras-os-Montes (Portugal) // S: // Entre-Douro-e-Minho (Portugal) // L: // Beira Litoral (Portugal) // I: // Beira Interior (Portugal) // O: // Ribatejo e Oeste (Portugal) // V: // Alentejo (Portugal) // F: // Algarve (Portugal) 1.2 // X // (στην αριστερή ωμοπλάτη): Andalousie (Espagne) // C // (στην αριστερή ωμοπλάτη): Caceres (Espagne) // B // (στην αριστερή ωμοπλάτη): Badajoz (Espagne) // R // (στην αριστερή ωμοπλάτη): Ciudad Real (Espagne) // A // (στην αριστερή ωμοπλάτη): Albacete (Espagne)
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 4ης Οκτωβρίου 1990

που τροποποιεί την απόφαση 73/262/ΕΟΚ με την οποία καθορίζονται οι διατάξεις εφαρμογής στατιστικών ερευνών για το ζωικό κεφάλαιο των βοοειδών, προβλέψεων για τη διαθέσιμη ποσότητα σε βοοειδή για σφαγή και στατιστικών σφαγής βοοειδών που πρέπει να πραγματοποιηθούν από τα κράτη μέλη

(90/501/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 73/132/ΕΟΚ του Συμβουλίου της 15ης Μαΐου 1973 που αφορά τις στατιστικές έρευνες για το ζωικό κεφάλαιο των βοοειδών, τις προβλέψεις για τη διαθέσιμη ποσότητα σε βοοειδή για σφαγή και τις στατιστικές σφαγής βοοειδών που πρέπει να πραγματοποιηθούν από τα κράτη μέλη (1), όπως τροποποιήθηκε τελευταία από την οδηγία 88/659/ΕΟΚ (2), και ιδιως το άρθρο 3 παράγραφος 3,

την απόφαση 73/262/ΕΟΚ της Επιτροπής (3),

Εκτιμώντας:

ότι η διεξαγωγή των ερευνών απαιτεί την καθιέρωση ορισμών για τις κατηγορίες ζώων, που αναφέρονται στην απόφαση 73/262/ΕΟΚ·

ότι η μέχρι τώρα εμπειρία έχει δείξει ότι, προκειμένου να μην υπάρχει η ελάχιστη αμφιβολία, πρέπει να τροποποιηθεί ο ορισμός των κατηγοριών αγελάδων·

ότι τα μέτρα που προβλέπονται στο άρθρο 1 της παρούσας απόφασης είναι σύμφωνα με τη γνώμη της Μόνιμης Επιτροπής Γεωργικών Στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ορισμοί των κατηγοριών «αγελάδες γαλακτοπαραγωγής» και « λοιπές αγελάδες» που περιλαμβάνονται στο παράρτημα Ι της απόφασης 73/262/ΕΟΚ, αντικαθίσταται στο παράρτημα της παρούσας απόφασης.

Άρθρο 2

Η απόφαση απευθύνεται στα κράτη μέλη.

Βρυξέλλες, 4 Οκτωβρίου 1990.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 153 της 9. 6. 1973, σ. 25.

(2) ΕΕ αριθ. L 382 της 31. 12. 1988, σ. 34.

(3) ΕΕ αριθ. L 253 της 10. 9. 1973, σ. 5.

ΠΑΡΑΡΤΗΜΑ

1.2.3 // // // // «ΑΓΕΛΑΔΕΣ

ΓΑΛΑΚΤΟΠΑΡΑΓΩΓΗΣ: // Γ. β) ββ) 1) // // // Αγελάδες που εκτρέφονται αποκλειστικά ή κυρίως για την παραγωγή γάλακτος που προορίζεται για ανθρώπινη κατανάλωση ή/και για μεταποίηση σε γαλακτοκομικά προϊόντα, συμπεριλαμβανομένων των αγελάδων γαλακτοπαραγωγής μετατροπής (ανεξάρτητα αν έχουν παχυνθεί ή όχι μεταξύ της τελευταίας περιόδου θηλασμού τους και της σφαγής). // // // // // ΑΛΛΕΣ ΑΓΕΛΑΔΕΣ: // Γ β) ββ) 2) // // // Λοιπές αγελάδες εκτός των αγελάδων γαλακτοπαραγωγής και, συμπεριλαμβανομένων, ενδεχομένως, αγελάδες εργασίας.» // // // //
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Οκτωβρίου 1990

για τροποποίηση της απόφασης 89/3/ΕΟΚ όσον αφορά τα μέτρα υγειονομικής προστασίας σχετικά με τις εισαγωγές ορισμένων νωπών κρεάτων που προέρχονται από το κράτος Minas Gerais της Βραζιλίας

(90/516/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 90/423/ΕΟΚ (2), και ιδίως το άρθρο 16,

Εκτιμώντας:

ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από τη Βραζιλία καθορίζονται στην απόφαση 86/195/ΕΟΚ (3), όπως τροποποιήθηκε τελευταία από την απόφαση 87/455/ΕΟΚ (4), με ειδική αναφορά στην κατάσταση που επικρατούσε όσον αφορά τον αφθώδη πυρετό που υπήρχε στη Βραζιλία·

ότι η κατάσταση αυτή οδήγησε στη θέσπιση από την απόφαση 89/3/ΕΟΚ (5) υγειονομικών μέτρων προστασίας, όσον αφορά τις εισαγωγές ορισμένων νωπών κρεάτων προελεύσεως Βραζιλίας που εφαρμόζονται από την 1η Μαρτίου 1989·

ότι ο τελευταίος επιτόπιος κοινοτικός έλεγχος επέτρεψε να διαπιστωθεί η θετική εξέλιξη της κατάστασης στο κράτος Minas Gerais της Βραζιλίας·

ότι πρέπει να τροποποιηθεί η απόφαση 89/3/ΕΟΚ, ώστε να επιτραπεί στα κράτη μέλη η επανάληψη εισαγωγών κρεάτων βοοειδών που προέρχονται από τις το κράτος Minas Gerais·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 89/3/ΕΟΚ, η αναφορά στο κράτος Minas Gerais διαγράφεται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Οκτωβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 224 της 18. 8. 1990, σ. 13.

(3) ΕΕ αριθ. L 142 της 28. 5. 1986, σ. 51.

(4) ΕΕ αριθ. L 244 της 28. 8. 1987, σ. 38.

(5) ΕΕ αριθ. L 5 της 7. 1. 1989, σ. 32.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 24ης Σεπτεμβρίου 1990

για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο υφαντουργικών προϊόντων

(90/508/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των αναγκαίων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο υφαντουργικών προϊόντων, η οποία μονογραφήθηκε στις 27 Ιουνίου 1986, η συμφωνία αυτή εφαρμόζεται προσωρινά, όσον αφορά την Κοινότητα, από την 1η Ιανουαρίου 1987, σύμφωνα με την απόφαση 87/300/ΕΟΚ (1)·

ότι στην εν λόγω συμφωνία προβλέπεται η δυνατότητα επανεξετάσεως των ποσοτικών προσαρμογών·

ότι η Πολωνία έχει αποδεχθεί την προσφορά για βελτιωμένη πρόσβαση στην αγορά την οποία έκανε η Κοινότητα βάσει ειδικής αίτησης που υπέβαλε η Πολωνία στο πλαίσιο του σχεδίου δράσης Phare και ότι συμφωνήθηκε στο εγκεκριμένο πρακτικό της 19ης Μαρτίου 1990 να αυξηθούν για το 1990 και το 1991 οι ποσοτικοί περιορισμοί ΕΟΚ για ορισμένες κατηγορίες που αναφέρονται στο παράρτημα ΙΙ της συμφωνίας·

ότι τα δύο μέρη συμφώνησαν ότι οι προαναφερθείσες αυξήσεις των ποσοστώσεων γίνονται κατ' εξαίρεση και αποβλέπουν στο να συμβάλουν στη συντονισμένη προσπάθεια των βιομηχανικών χωρών της «ομάδας των 24» για τη διευκόλυνση της αναδιάρθρωσης της οικονομίας της Πολωνίας μέσω, μεταξύ άλλων, της βελτιωμένης πρόσβασης στις κοινοτικές αγορές·

ότι, έχει συμφωνηθεί, ότι το εν λόγω εγκεκριμένο πρακτικό θα εφαρμοσθεί προσωρινά από τις 15 Απριλίου 1990, εν αναμονή της ολοκληρώσεως των αναγκαίων διαδικασιών για τη σύναψη της συμφωνίας, υπό την προϋπόθεση ότι οι διατάξεις εφαρμόζονται αμοιβαία και από το άλλο συμβαλλόμενο μέρος,

ΑΠΟΦΑΣΙΖΕΙ:

Άρθρο μόνο

Το εγκεκριμένο πρακτικό για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο υφαντουργικών προϊόντων εφαρμόζεται προσωρινά από τις 15 Απριλίου 1990, εν αναμονή της επίσημης σύναψης της συμφωνίας, υπό τον όρο ότι οι διατάξεις εφαρμόζονται αμοιβαία και από το άλλο συμβαλλόμενο μέρος.

Το κείμενο του εγκεκριμένου πρακτικού επισυνάπτεται στην παρούσα απόφαση.

Βρυξέλλες, 24 Σεπτεμβρίου 1990.

Για το Συμβούλιο

Ο Πρόεδρος

V. SACCOMANDI

(1) ΕΕ αριθ. L 156 της 16. 6. 1987, σ. 40.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1990

για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος ενίσχυσης για τη μετατροπή των περιοχών χαλυβουργίας (πρόγραμμα Resider)

(Το κείμενο στην ιταλική γλώσσα είναι το μόνο αυθεντικό)

(90/430/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος ενίσχυσης για τη μετατροπή των περιοχών χαλυβουργίας (πρόγραμμα Resider) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα εφαρμόζεται στις περιοχές που ανταποκρίνονται στα κριτήρια που αναφέρονται στο άρθρο 3 παράγραφος 1, καθώς και στα όρια που τίθενται στο άρθρο 4 παράγραφος 1 του εν λόγω κανονισμού·

ότι οι περιοχές στις οποίες είναι δυνατό να εφαρμοσθεί το κοινοτικό πρόγραμμα πρέπει να αποτελέσουν αντικείμενο αίτησης από μέρους του ενδιαφερόμενου κράτους μέλους· ότι η Ιταλία υπέβαλε στην Επιτροπή σχετική αίτηση·

ότι η περιοχή της Νάπολης ανταποκρίνεται στα προαναφερθέντα κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η επαρχία του Τάραντο στην περιφέρεια της Πούλια στην Ιταλία, ανταποκρίνεται στα κριτήρια που αναφέρονται στο άρθρο 3 παράγραφος 1 και στο άρθρο 4 παράγραφος 1 του κανονισμού (ΕΟΚ) αριθ. 328/88. Το κοινοτικό πρόγραμμα το οποίο θεσπίσθηκε από τον εν λόγω κανονισμό είναι, κατά συνέπεια, εφαρμόσιμο σ' αυτήν την περιοχή.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 30 Ιουλίου 1990.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 33 της 5. 2. 1988, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1990

για τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval)

(Το κείμενο στη γαλλική γλώσσα είναι το μόνο αυθεντικό)

(90/452/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 2506/88 καθορίζει ότι το κοινοτικό πρόγραμμα εφαρμόζεται στις ζώνες που ανταποκρίνονται στα κριτήρια του άρθρου 3 παράγραφος 1 ·

ότι οι ζώνες στις οποίες πρέπει να εφαρμόζεται το κοινοτικό πρόγραμμα πρέπει να προταθούν από τα σχετικά κράτη μέλη· ότι η Γαλλική Δημοκρατία υπέβαλε στην Επιτροπή σχετική αίτηση για την «αστική ζώνη της Rochelle» και την «περιοχή κατοικίας του Nord-Cotentin»,

ότι οι ζώνες αυτές ανταποκρίνονται στα παραπάνω κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ζώνες των περιφερειών αγοράς εργασίας στη Γαλλική Δημοκρατία που πληρούν τα κριτήρια του άρθρου 3 παράγραφος 1 του κανονισμού (ΕΟΚ) αριθ. 2506/88 είναι οι ακόλουθες:

- «αστική ζώνη της Rochelle», που καθορίζεται από τις κοινότητες: La Rochelle, Esnandes, Marsilly, Puilboreau, Saint-Xandre, Dompierre-sur-mer, Perigny, L'Houmeau, Lagord, Nieul-sur-mer, Aytre, Angoulins,

- «περιοχή κατοικίας του Nord-Cotentin », αποτελούμενη από τα ακόλουθα καντόνια: Στο σύνολό τους τα καντόνια και κοινότητες: Beaumont-Hague, Cherbourg, Octeville, Les Pieux, Equeurdreville και Tourlaville, καθώς και τα καντόνια Valognes (εκτός του Montaigu-la-Brisette), Bricquebec (εκτός του Valdecie) και τις κοινότητες Maupertus, Fermanville, Carneville, Gonneville και Saint-Pierre-Eglise.

Ως εκ τούτου, το κοινοτικό πρόγραμμα που θεσπίζεται με τον παρόντα κανονισμό εφαρμόζεται στις δύο αυτές ζώνες.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 30 Ιουλίου 1990.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 225 της 15. 8. 1988, σ. 24.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1990

σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και του Βασιλείου της Σουηδίας για την έρευνα και την κατάρτιση στον τομέα της ραδιοπροστασίας

(90/447/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 3,

Εκτιμώντας:

ότι η συμφωνία πλαίσιο για την επιστημονική και τεχνική συνεργασία μεταξύ των Ευρωπαϊκών Κοινοτήτων και του Βασιλείου της Σουηδίας (1) υπεγράφη στις 31 Ιανουαρίου 1986·

ότι με την απόφαση 89/416/Ευρατόμ (2), το Συμβούλιο ενέκρινε ένα ειδικό πρόγραμμα έρευνας και κατάρτισης για την Ευρωπαϊκή Κοινότητα Ατομικής Ενέργειας στον τομέα της ραδιοπροστασίας (1990/91),

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και και του Βασιλείου της Σουηδίας για την έρευνα και την κατάρτιση στον τομέα της ραδιοπροστασίας εγκρίνεται με την παρούσα απόφαση εξ ονόματος της Ευρωπαϊκής Κοινότητας Ατομικής Ενέργειας.

Το κείμενο της συμφωνίας επισυνάπτεται στην απόφαση.

Άρθρο 2

Ο Πρόεδρος της Επιτροπής εξουσιοδοτείται να ορίσει το πρόσωπο το οποίο θα είναι αρμόδιο να υπογράψει τη συμφωνία συνεργασίας η οποία δεσμεύει την Ευρωπαϊκή Κοινότητα Ατομικής Ενέργειας.

Βρυξέλλες, 30 Ιουλίου 1990.

Για την Επιτροπή

Ο Πρόεδρος

Jacques DELORS

(1) ΕΕ αριθ. L 313 της 22. 11. 1985, σ. 1.

(2) ΕΕ αριθ. L 200 της 13. 7. 1989, σ. 50.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιουνίου 1990

για την τροποποίηση της απόφασης 89/471/ΕΟΚ περί εγκρίσεως μεθόδων ταξινόμησης των σφαγίων χοίρων στη Γερμανία

(Το κείμενο στη γερμανική γλώσσα είναι το μόνο αυθεντικό)

(90/346/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφασή της 89/471/ΕΟΚ (5), καθόρισε ημερομηνία λήξεως στις 30 Ιουνίου 1990 για την εφαρμογή της απόφασης 87/43/ΕΟΚ (6) για το ίδιο θέμα και επέτρεψε μεθόδους ταξινόμησης των σφαγίων χοίρων στη Γερμανία, που περιλαμβάνουν, μεταξύ άλλων, τη χρησιμοποίηση συσκευής που ονομάζεται «Ultrasound-Scanner», τα αποτελέσματα μετρήσεως της οποίας συνιστούν τη βάση για τη δοκιμή διακρίβωσης των άλλων συσκευών ταξινόμησης σφαγίων χοίρου· ότι διεφάνη ότι οι άλλες συσκευές απαιτούν μεταταγενέστερες τεχνικές προσαρμογές για να ικανοποιήσουν τους όρους διακρίβωσης· ότι είναι αναγκαίο, για το λόγο αυτό να παραταθεί η ημερομηνία εφαρμογής της απόφασης 87/43/ΕΟΚ από τις 30 Ιουνίου 1990 έως τις 31 Δεκεμβρίου 1990·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 της απόφασης 89/471/ΕΟΚ, η ημερομηνία «30 Ιουνίου 1990» αντικαθίσταται από την ημερομηνία «31 Δεκεμβρίου 1990».

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 25 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 326 της 21. 11. 1986, σ. 8.

(5) ΕΕ αριθ. L 233 της 10. 8. 1989, σ. 30.

(6) ΕΕ αριθ. L 17 της 20. 1. 1987, σ. 38.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Μαΐου 1990

για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκε από το Βέλγιο

(Τα κείμενα στη γαλλική και ολλανδική γλώσσα είναι τα μόνα αυθεντικά)

(90/329/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4,

Εκτιμώντας:

ότι, σύμφωνα με το άρθρο 1 της απόφασης 89/455/ΕΟΚ, το Βέλγιο θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων·

ότι το πρότυπο σχέδιο όπως παρουσιάστηκε από το Βέλγιο περιλαμβάνει τις γειτνιάζουσες παραμεθόριες περιοχές της Γαλλίας, του Λουξεμβούργου, της Γερμανίας και των Κάτω Χωρών·

ότι το πρότυπο σχέδιο είναι τμήμα διασυνοριακής συνεργασίας με τη Γαλλία, το Λουξεμβούργο, τη Γερμανία και τις Κάτω Χώρες·

ότι, με την από 28 Δεκεμβρίου 1989 επιστολή, το Βέλγιο κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της·

ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ· ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από το Βέλγιο.

Άρθρο 2

Το Βέλγιο θα θέσει σε ισχύ, μέχρι την 1η Σεπτεμβρίου 1989, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 23 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 223 της 2. 8. 1989, σ. 19.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 7ης Ιουνίου 1990

σχετικά με τη σύναψη συμφωνίας υπό μορφή ανταλλαγής επιστολών για την προσωρινή παράταση της ισχύος του πρωτοκόλλου που έχει προσαρτηθεί στη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, όσον αφορά την αλιεία στα ανοικτά των ακτών της Σενεγάλης, για την περίοδο από 1ης έως 31 Μαρτίου 1990

(90/263/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, για την αλιεία στα ανοικτά των ακτών της Σενεγάλης (1), όπως τροποποιήθηκε τελευταία από το πρωτόκολλο που υπογράφηκε στις 17 Μαρτίου 1988 (2),

την πρόταση της Επιτροπής,

Εκτιμώντας:

ότι η Κοινότητα και η Δημοκρατία της Σενεγάλης άρχισαν διαπραγματεύσεις, όπως προβλέπονται στο άρθρο 17 δεύτερο εδάφιο της συμφωνίας, για τη θέσπιση του καθεστώτος που θα ισχύσει μετά τις 28 Φεβρουαρίου 1990, ημερομηνία λήξης ισχύος του πρωτοκόλλου που έχει προσαρτηθεί στη συμφωνία·

ότι τα δύο συνεφώνησαν, στις 24 Φεβρουαρίου 1990, να παρατείνουν την ισχύ του εν λόγω πρωτοκόλλου για μια προσωρινή περίοδο από 1ης έως 31 Μαρτίου 1990, εν αναμονή των αποτελεσμάτων των εν λόγω διαπραγματεύσεων,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών για την προσωρινή παράταση της ισχύος του πρωτοκόλλου που έχει προσαρτηθεί στη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, όσον αφορά την αλιεία στα ανοικτά των ακτών της Σενεγάλης, για την περίοδο από 1ης έως 31 Μαρτίου 1990 εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που θα είναι αρμόδια να υπογράψουν τη συμφωνία δεσμεύοντας την Κοινότητα.

Λουξεμβούργο, 7 Ιουνίου 1990.

Για το Συμβούλιο

Ο Πρόεδρος

P. FLYNN

(1) ΕΕ αριθ. L 226 της 29. 8. 1980, σ. 17.

(2) ΕΕ αριθ. L 137 της 2. 6. 1988, σ. 1.